title: "Van Hool A330 Fuel Cell"
text: "Di Van Hool A330 Fuel Cell es en Liinienbus, wat elektrisk \u00f6ndrewen uur me liiger B\u00f6\u00f6rt, wat di Busfabrik Van Hool \u00f6n Belgien becht.\nDi Platforem kumt fan di Dieselbus A 330, en em ken di me tau of trii D\u00fc\u00fcren fo.\n\u00d6n Euroopa uur dit Model A330 Fuel Cell Europa \u00f6nb\u00f6\u00f6ren, en fuar Ameerika jeft et di A330 Fuel Cell USA en A300 L Fuel Cell USA.\n\nTechnik \nDi A 330 heer en Hybrid-\u00d6ndreft, di Brenstofseli leert en Lithium-Baterii \u0101p, hur di Stroom fuar di Elektromaskiin fan l\u00f6\u00f6wert uur. Des Systeem ken rekuperiari, dit jit, dat di kineetisk Energii (of Bremsenergii) fan di Baterii \u0101pnomen uur ken. Sa ken em Weeterstof spaari, en di Bus lapt me ombi 8 kg Weeterstof ombi 100 km.\nDi Brenstofselen me Protoonen-B\u00f6\u00f6d-Membraan(PEM, Protone Exchange Membrane) uur fan Ballard Power Systems \u00f6n Kanada becht. Fan des kumt di Stroom fuar di 210 kW-Elektromaskiin fan Siemens. Di Bateriien sen en St\u00f6t fuar di \u00d6ndreft en em ken diar di Bremsstroom iinleer.\nDi Bus uur fan dit Van-Hool-Werk \u00f6n Koningshooikt / Belgien becht.\n\nHistoorie\n\u00d6n't Jaar 2008 waar di A 330 FC \u00f6n di Prowins S\u00fc\u0111erhol\u00f6n t\u00f6 Proof k\u00f6\u00f6rt. Leeterhen fing di Busforkiirsfirma De Lijn des Bus. Uk \u00f6n Metropoolen fan Euroopa waar di A 330 FC k\u00f6\u00f6rt.\n\n2015 k\u00fcr Van Hool en Transport for London en Kontrakt aur tau A 330 Fuel Cell ofsl\u00fct. Des Maskiinen sen n\u00fc fuaral \u00f6n di Liinie RV1 \u00f6n \u00f6n di Meren fan London \u00fcp Wai.\n\n\u00d6n di Uurs fan 2018 fing Van Hool en Bisteling aur tiin A330 Fuel Cell-Busi fuar di WSW (Wuppertaler Stadtwerke) sa \u00fcs uk 30 Stek t\u00f6 di RVK (Regionalverkehr K\u00f6ln). Des Koop fair Jil fan di Bundsregiaring (Bundsministeerium fuar Forkiir en digitaali Infrastruktuur, BMVI) en dit Program Horizont 2020 bit\u00f6. Di Busi skel fan di Bigening fan't Jaar 2019 \u00f6n \u00fcp Straat wiis.\n\nDi Busi \u00f6n U.S.A.\n\nSent 2004 heer di USA en Weeterstofbus fan Van Hool. Uk des kumt fan di Dieselbus A 330, wat jest fuar Euroopa en da fuar Ameerika fan di ialer A 300 L maaket waar. Di jest Busi her PEM-Brenstofselenmoduuli fan di United Technologies Corporation me 120\u00a0kW sa \u00fcs tau Siemens-Elektromaskiinen, ark me 85\u00a0kW \u00f6ndrewen. Di Baterii k\u0101m fan Zebra en her 95 kWh Kapatsiteet. Des Komponenten waar fan di Firma ISE (Bergneustadt/D\u00fctskl\u00f6n) iin \u00f6n di Busi becht.\n\nFjuur Busi k\u0101m fuar di United Technologies Corporation CaFCP \u00f6n Gang, diarfan trii sent 2005 bi di Liinienbusfirma AC Transit \u00f6n Alameda County en Contra Costa County \u00f6n Weesten fan di San Francisco Bay. Di fjort Bus waar sent 2006 fan SunLine \u00f6n Palm Spring sa \u00fcs uk \u00f6n Coachella Valley / Kalifornien k\u00f6\u00f6rt.\n\nJit en Bus es sent 2007 bi di Firma CT Transit trinjom Hartford (Connecticut) \u00fcp Wai. Des es di jest Weeterstofbus \u00f6n di Uasterkant fan di U.S.A.\n\nVarianten \nQuelle: Van Hool\n\nWeblinks \n A330 Fuel Cell in London (Video)\n A330 Fuel Cell in K\u00f6ln (Video)\n\nReferenzen \n\nBrenstofselenfaartj\u00fcch\nElektrobus (Weeterstof)\nStraatenforkiir\nForkiir"